CELEX: 31987R1072
Language: el
Date: 1987-04-15 00:00:00
Title: Κανονισμός (ΕΟΚ) αριθ. 1072/87 της Επιτροπής της 15ης Απριλίου 1987 που τροποποιεί τον κανονισμό (ΕΟΚ) αριθ. 603/87 για την έναρξη απόσταξης επιτραπέζιου οίνου που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87 για την περίοδο 1986/87

Avis juridique important

|

31987R1072

Κανονισμός (ΕΟΚ) αριθ. 1072/87 της Επιτροπής της 15ης Απριλίου 1987 που τροποποιεί τον κανονισμό (ΕΟΚ) αριθ. 603/87 για την έναρξη απόσταξης επιτραπέζιου οίνου που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87 για την περίοδο 1986/87  

Επίσημη Εφημερίδα αριθ. L 104 της 16/04/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1072/87 ΤΗΣ ΕΠΙΤΡΟΠΗΣ  της 15ης Απριλίου 1987  που τροποποιεί τον κανονισμό (ΕΟΚ) αριθ. 603/87 για την έναρξη απόσταξης επιτραπέζιου οίνου που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87 για την περίοδο 1986/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), και ιδίως το άρθρο 41 παράγραφος 10,  Εκτιμώντας:  ότι, ο κανονισμός (ΕΟΚ) αριθ. 603/87 της Επιτροπής (2) προβλέπει στο άρθρο 2 ότι τα συμβόλαια και οι δηλώσεις αποστάξεως υποβάλλονται για έγκριση στον αρμόδιο οργανισμό παρέμβασης το αργότερο στις 31 Μαρτίου 1987· ότι ορισμένες διοικητικές δυσκολίες καθυστέρησαν την ολοκλήρωση των αναγκαίων σε εθνικό επίπεδο διαδικασιών για την αποδοχή των συμβάσεων από τον οργανισμό παρέμβασης· ότι, υπ' αυτές τις συνθήκες, είναι αναγκαίο να παραταθεί η προαναφερομένη προθεσμία, προκειμένου να επιτραπεί σε όλους τους ενδιαφερόμενους παραγωγούς να υποβάλουν τα συμβόλαιά τους καθώς και να μεταφερθούν οι άλλες προθεσμίες που εξαρτώνται από την προθεσμία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 603/87 τροποποιείται ως εξής:  1. Στο άρθρο 2, η ημερομηνία «31 Μαρτίου 1987» αντικαθίσταται από την ημερομηνία «21 Απριλίου 1987».  2. Στο άρθρο 5:  - στην παράγραφο 1, η ημερομηνία «17 Απριλίου 1987» αντικαθίσταται από την ημερομηνία «30 Απριλίου 1987»,  - στην παράγραφο 2, η ημερομηνία «8 Μαΐου 1987» αντικαθίσταται από την ημερομηνία «22 Μαΐου 1987»,  - στην παράγραφο 3, η ημερομηνία «27 Μαΐου 1987» αντικαθίσταται από την ημερομηνία «10 Ιουνίου 1987»,  3. Στο άρθρο 6, η ημερομηνία «8 Μαΐου 1987» αντικαθίσταται από την ημερομηνία «25 Μαΐου 1987».  4. Στο άρθρο 13:  - στην παράγραφο 1, η ημερομηνία «31 Μαρτίου 1987» αντικαθίσταται από την ημερομηνία «21 Απριλίου 1987» και η ημερομηνία «27 Μαΐου 1987» από την ημερομηνία «10 Ιουνίου 1987» ,  - η παράγραφος 2 αντικαθίσταται από το ακόλουθο κείμενο:  «2. Η παρασκευή αλκοολωμένου οίνου μπορεί να γίνει μόνον μετά από έγκριση του συμβολαίου και της δήλωσης και, σε κάθε περίπτωση, το νωρίτερο στις 25 Μαΐου 1987 και το αργότερο στις 31 Ιουλίου 1987.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 58 της 28. 2. 1987, σ. 53.